laion/Wikipedia-Exotic huggingface dataset:
דוד רשלבך

דוד (דודי) רשלבך (8 במאי 1953, כ"ג באייר ה'תשי"ג – 21 באוקטובר 1973) היה לוחם בחיל השריון בצה"ל. שירת בחטיבה 600 במלחמת יום הכיפורים, ונפל במהלך המלחמה בקרבות החזית הדרומית במתחם "מיזורי", על לחימתו עוטר בעיטור העוז. דוד, בן שרה ויוסף, נולד ב-8 במאי 1953 ביפו. הוא למד בבית-הספר היסודי "עליות" ברמת גן וסיים את לימודיו התיכוניים בבית-הספר "עמל" בתל אביב. הצטרף עוד בנעוריו לתנועת "הנוער העובד והלומד", בקן רמת-גן ושימש שם כמדריך. בתקופה הקצרה שנותרה לו עד למועד גיוסו, התנדב לעבוד בקיבוץ מגל, משום שרצה לעבוד עם בעלי-החיים, שכה אהב. התגייס בתחילת מאי 1971 והוצב לשרת בחיל השריון. לאחר הטירונות ולאחר שהשלים קורס למקצועות הטנק הוצב ביחידת טנקים קדמית באזור תעלת סואץ. כשפרצה מלחמת יום הכיפורים דוד היה חלק מגדוד 184 בחטיבה 14, הוא שרד את הקרבות הקשים של החווה הסינית, וצורף לחטיבה 600. בצהרי 21 באוקטובר נשלחו ארבעה טנקים לאתר יחידת חי"ר מצרית במתחם "מיזורי" סמוך לחווה הסינית. מיד בתחילת הקרב נפגעו שלושה טנקים והטנק של דוד נותר הטנק הכשיר היחידי, דוד לא היסס וקפץ חשוף לעבר הטנקים האחרים במטרה לחלץ משם את הפצועים לטנק שלו. מיד לאחר מכן נפגע גם הטנק שלו וצוות הטנק זינק לעבר תעלה סמוכה, דוד התחיל לידות רימוני יד לעבר החיילים המצרים, וכשאזלו הרימונים החל לידות אבנים במטרה לגרום למצרים לחשוב שעדיין מיידים עליהם רימונים. החיילים המצרים הבינו זאת והתחילו להתקרב לעבר החיילים הישראלים, שהחליטו להיכנע. דוד לא השלים עם הכניעה וזינק לאחד הטנקים הבוערים, במטרה למצוא בו רימונים נוספים, חבריו צעקו לו שייכנע, אך הוא הוציא את גופו המפויח מהצריח והשליך רימון לעבר המצרים. מיד לאחר מכן הוא נפגע מצרור מקלע בראשו ונהרג במקום. לאחר המלחמה הובא דוד לקבורה בבית העלמין הצבאי בקרית שאול, הוא הועלה אחרי מותו לדרגת סמל ראשון. במאי 1975 הוענק לו עיטור העוז. בכתב העיטור תוארו מעשיו: ביום 21 באוקטובר 1973, בעת הקרב על מערך "מיסורי", נפגע הטנק שסמל דוד רשלבך ז"ל לחם ממנו. יחד עם אנשי-צוות של טנקים נוספים שנפגעו - תפס עמדה במרכז מתחם מצרי וניהל אש עם כוח מצרי עדיף שסגר עליהם. משאזלה התחמושת והמצרים כיתרו את החיילים, זינק סמל דוד רשלבך ז"ל לעבר הטנק הבוער, נכנס לתוכו, הפעיל נשק והשליך רימונים לעבר המצרים, עד שנהרג בקרב זה. סמל דוד רשלבך ז"ל גילה אומץ-לב, עוז-רוח וגבורה בסרבו ליפול בשבי המצרי. שמו של רשלבך הונצח באנדרטת יד לשריון, ביד הזיכרון לבני גוש דן שנפלו במערכות ישראל ובאנדרטת גדוד 184. דוד רשלבך, באתר יזכור של משרד הביטחון עיטור העוז שהוענק לדוד רשלבך, באתר הגבורה סמ"ר רשלבך דוד, באתר עמותת חטיבה 600. כתבה על דוד רשלבך בעיתון במחנה מיום 9/5/1975 דוד רשלבך, באתר חטיבה 14 קטע מהספר "בשבי המצרי במלחמת יום הכיפורים – יומנו של שריונר", מאת אבי וייס שבו מופיע רשלבך ככל הנראה שימש כתותחן Ilan Kfir, אילן. כפיר, Bi-netive ha-esh : Ḥaṭivah 600 be-Milḥemet Yom ha-Kipurim, Rishon le-Tsiyon, 2018, עמ' 194, ISBN 978-965-564-819-5
ארמדיליים

ארמדיליים (שם מדעי: Chlamyphoridae) הם משפחה של יונקים, והמשפחה הגדולה ביותר בסדרת הארמדילאים, הנודעים בעיקר בשריון הגוף שלהם. בעבר נכלל במשפחה זו גם הזן המכונה טטו, הנפוצים באמריקה הצפונית, אך כעת הם מסווגים כמשפחה נפרדת. קבוצת הגליפטידוניים, שבעבר סווגו כמשפחה נפרדת, נכללים כיום כזן במשפחת הארמדיליים. אורכם הממוצע של הארמדילים הוא כ-75 סנטימטרים, מראש ועד קצה הזנב ובעלי שריון גדול המגונן עליהם מטורפים והם ניזונים מחרקים. כל המינים במשפחה חיים כיום באמריקה הדרומית בלבד. בעבר חלק ממיני הגליפטודונים היגרו צפונה לעבר אמריקה הצפונית, אך נכחדו בהמשך. הגדול בארמדיליים הוא ארמדיל ענק (Priodontes maximus) שמשקלו מגיע ל-32.5 ק"ג. הקטן ביותר הוא ארמדיל החולד (Chlamyphorus truncatus) שמשקלו מגיע ל-120 גרם. במשפחה יש 9 סוגים: משפחה ארמדיליים (Chlamyphoridae) תת-משפחה Euphractinae סוג ומין יחיד ארמדיל החולד (chlamyphorus truncatus) סוג ומין יחיד ארמדיל חולד גדול (Calyptophractus retusus) סוג ארמדיל שעיר (Chaetophractus) מין ארמדיל שעיר האנדים (chaetophractus nationi) מין ארמדיל שעיר צווחני (chaetophractus vellerosus) מין ארמדיל שעיר הררי (chaetophractus villosus) סוג ומין יחיד ארמדיל שש-החגורות (euphractus sexcinctus) סוג ומין יחיד ארמדיל ארגנטיני (zaedyus pichiy) סוג ארמדיל מקורנן (Peltephilus) - נכחד סוג מקרואאופרקטוס (Macroeuphractus) - נכחד תת-משפחה Tolypeutinae סוג Kuntinaru - נכחד סוג ארמדיל חשוף-זנב (Cabassous) מין ארמדיל חשוף-זנב צפוני (cabassous centralis) מין ארמדיל חשוף-זנב צ'אקו (cabassous chacoensis) מין ארמדיל חשוף-זנב גדול (cabassous tatouay) מין ארמדיל חשוף-זנב דרומי (cabassous unicinctus) סוג ומין יחיד ארמדיל ענק (Priodontes maximus) סוג ארמדיל שלוש-החגורות (Tolypeutes) מין ארמדיל מצטנף דרומי (tolypeutes tricinctus) מין ארמדיל שלוש-החגורות הברזילאי (tolypeutes matacus) תת-משפחה גליפטידוניים (Glyptodontinae) - נכחדה מדיה וקבצים בנושא ארמדיליים בוויקישיתוף ארמדיליים, באתר NCBI (באנגלית) ארמדיליים, באתר GBIF (באנגלית)
פרדיננד קרל, ארכידוכס אוסטריה

פרדיננד קרל, ארכידוכס אוסטריה, לימים היה ידוע בשם פרדיננד בורג (בגרמנית: Ferdinand Karl von Österreich;‏ 27 בדצמבר 1868 – 12 במרץ 1915) היה חבר בבית הבסבורג ודודו של קרל הראשון, קיסר אוסטריה. פרדיננד קרל נולד ב-27 בדצמבר 1868 בווינה, והיה בנם השלישי של קרל לודוויג, ארכידוכס אוסטריה ומריה אנונציאטה, נסיכת שתי הסיציליות, בתם של פרננדו השני, מלך שתי הסיציליות ומריה תרזה, ארכידוכסית אוסטריה. הארכידוכס פרנץ פרדיננד, שחיסולו בסרייבו ב-28 ביוני 1914 הביא לפרוץ מלחמת העולם הראשונה, היה אחיו הבכור. כמו אחיו, בשנת 1909 הוא התחתן נישואים מורגנטיים עם ברטה צ'ובר (1879–1979), בתו של עמנואל צ'ובר. בניגוד לאחיו, הוא עשה זאת ללא ידיעתו או הסכמתו של הקיסר, לאחר שברח שנתיים לפני שהנישואים נחשפו בפומבי. ב-6 באוגוסט 1911 ויתר על זכויותיו ותאריו כבן לשושלת בית הבסבורג וקיבל את השם "פרדיננד בורג", לפי דרישתו של הקיסר פרנץ יוזף. מכאן ולהבא הוא נעדר מהחצר בווינה וחי בטירול. באותה תקופה פרדיננד קרל סבל בשחפת, ממנה נפטר ב-12 במרץ 1915 במינכן. לו ולאשתו לא היו ילדים. נקבעה לו הלוויה כארבעה חודשים לאחר מותו. מדיה וקבצים בנושא פרדיננד קרל, ארכידוכס אוסטריה בוויקישיתוף C.E.D.R.E., *L'Empire d'Autriche*, Volume II, 1991, p. 197 (French)
מריה אנונציאטה, ארכידוכסית אוסטריה

מריה אנונציאטה, ארכידוכסית אוסטריה (בגרמנית: Maria Annunziata von Österreich;‏ 13 ביולי 1876 – 8 באפריל 1961) הייתה אחייניתו של פרנץ יוזף, קיסר אוסטריה והנסיכה אם המנזר של מנזר הגברות המלכותיות והקיסריות של תרזה של מצודת פראג (1894–1918). מריה אנונציאטה נולדה ב-13 ביולי 1876 בעיר רייכנאו על הרקס, לקרל לודוויג, ארכידוכס אוסטריה, שהיה אחיו הצעיר של פרנץ יוזף הראשון, קיסר אוסטריה, ולאשתו השלישית מריה תרזה, נסיכת פורטוגל בתם של מיגל הראשון, מלך פורטוגל ואדליידה מלוונשטיין-ורטהיים-רוזנברג. בזמן שהותו אצל פרנץ פרדיננד, ארכידוכס אוסטריה, זיגפריד אוגוסט, דוכס בבוואריה פגש את אחותו למחצה הרווקה של המארח, הארכידוכסית מריה אנונציאטה, הוא התאהב בה, ואירוסיהם היו אמורים להתפרסם בבוא העת. הם היו זוג יפה, כי הנסיכה ירשה הרבה מהזוהר כמו גם מהמראה הטוב של אמה, מריה תרזה, נסיכת פורטוגל, בעוד שהדוכס זיגפריד היה כנראה הנסיך שנראה הכי טוב בביתו, קצין פרשים מרהיב, ואחד מהצאצאים הבודדים של מלוכה מהעולם הישן אשר זכה להצטיינות כרוכב מכשולים. חודשיים לאחר מכן, בוטל האירוסין על ידי הארכידוכסית, עקב גילויה הפתאומי של תולדותיו הסוערות של ארוסה, אשר לא ידעה עליהם בזמן שהבטיחה להפוך לאשתו. ביטול האירוסין היה עניין שהוסדר בין הצעירים לבין עצמם, וכי הם היו מאוהבים זה בזה עמוקות, מה שהוכח על ידי פנייתה מיד לאחר מכן של הארכידוכסית לקיסר בבקשה לקבל רשות להיכנס למסדרים הקדושים לקחת את נדריה של נזירה בנדיקטינית, בזמן שהדוכס הפך טרף למלנכוליה, שעם הזמן התפתחה לשיגעון, מה שהביא לכליאתו. פרנץ יוזף הראשון, קיסר אוסטריה סירב לאפשר לאחיינית שלו להפוך לנזירה, והצביע בפניה שעליה להסתפק בתפקיד אם המנזר ממסדר הגבירות האצילות של הרדשין בפראג, שהיה מעין חצי כנסייה. כבוד המוחזק תמיד על ידי נסיכת הבית הקיסרי. הגברת אם המנזר מהמסדר המסוים הזה הייתה האישה היחידה שקיבלה את הזכות למלא תפקידים אפיסקופליים מסוימים, זו זכותה של תפקידה להכתיר את מלכת בוהמיה כאשר הארכיבישוף הקרדינל של פראג מכתיר את המלך. בין סממני דרגתה ניתן למנות מצנפת אפיסקופלית וקרוזירית אפיסקופלית, והיא ענדה טבעת אפיסקופלית של תפקיד, שאותה נדרשו נשות המסדר לנשק. התפקיד לא כלל הבטחות של פרישות מתמדת, וחבריה רשאים היו להינשא בכל עת שירצו, דבר זה כרוך כמובן בעזיבתם את המסדר, שאורגן במטרה לספק כראוי את נשות האצולה שהתרוששו שלא באשמתן. כל שנדרש מהם היה שמירה על כללים מסוימים וביצוע מטלות וטקסים דתיים מסוימים. כל אחד מחברי המסדר נשא את תואר הכבוד "קנונס", והמלכה האם של ספרד כיהנה בתפקיד המנזר עד נישואיה למלך אלפונסו, ומשכה מלגה ככזו של 30,000 דולר בשנה. מריה אנונציאטה מתה בוואדוץ ב-8 באפריל 1961. מדיה וקבצים בנושא מריה אנונציאטה, ארכידוכסית אוסטריה בוויקישיתוף מריה אנונציאטה, ארכידוכסית אוסטריה, באתר "Find a Grave" (באנגלית) "Czech Eccleastical". www.guide2womenleaders.com.
נבואה המזימה את עצמה

נבואה המזימה את עצמה היא מושג מתחום הפסיכולוגיה החברתית המתאר מקרה אמונה המביאה להתנהגות השוללת אותה באמצעות תהליך חברתי. בכך, היא מהווה את ההפך מנבואה המגשימה את עצמה. בעל האמונה מתנהג בהתאם לאמונה שלו, הסביבה החברתית מגיבה בהתאם להתנהגות בעל האמונה אשר גורמת להזמת האמונה. לדוגמה: מורה עשוי לחזות שתלמיד מסוים יצטיין במהלך שנת הלימודים ולכן ידחק בו יתר על המידה. התלמיד, כתוצאה מהלחץ, הציפיות ושלל גורמים נוספים, לא יצליח לעמוד בתחזיות אלא ייכשל — תוצאה שלא הייתה מתרחשת לולא הייתה האמונה קיימת אצל המורה. או בהיקף רחב יותר: תחזיות המנבאות קריסה של משק או אסון כלכלי קרב ובא, למשל, גורמות מעצם פרסומן לשינוי התנהגות בקרב המשקיעים, סוחרים או צרכנים שנחשפו לנבואה, ובכך עשויות לגרום לבסוף להזמתן. במסגרת מחקר שערכו בנושא, חילקו החוקרים בושמן (אנ') באומיסטר (אנ') וסטאק (1999) אוכלוסיית נבדקים לשתי קבוצות: קבוצה 1, שחבריה נחשפו לטענה פרו-קתרטית המעודדת פעולות אגרסיביות לפורקן כעסים (קתרזיס) מפני ש"פעולה אגרסיבית היא דרך טובה להירגע ולהפחית כעסים" (מרכיב הנבואה), ובשלב הבא ניתנה להם אפשרות לבצע פעולה אגרסיבית (להכות בשק אִגרוף הנמצא במעבדה), הביעו לאחר מכן רמות גבוהות יותר של כעס (שנמדדו ובאו לידי ביטוי בהתנהגות עוינת כלפי הנסיין ו/או אנשים אחרים בסביבה) — בהשוואה לחברי קבוצה 2, ששאר תנאיה היו זהים לקבוצה הראשונה, אך בניגוד אליה נחשפו חבריה בתחילה למסר אנטי-קתרטי (כזה שאינו מנבא שביצוע פעולה אגרסיבית יפחית כעסים באמצעות תהליך של קתרזיס). העובדה שחברי קבוצה 1 התנהגו באופן הפוך למה שהנבואה ניבאה עבורם (דהיינו, בדוגמה זאת: אמונתם שלפעולה שעשו ישנה אפקט מרגיע של שיכוך כעסים), היא דוגמה למקרה בו עצם החשיפה לנבואה גורם למעשה להזמתה (מפני שלולא החזיקו באמונה זו – כפי שהתברר – היו הם כעוסים פחות ורגועים יותר בתום הפעילות). נבואה המגשימה את עצמה אפקט הנס החכם אפקט פלצבו אפקט הות'ורן בושמן באומיסטר וסטאק: קטרזיס, אגרסיות ושכנוע; נבואה המגשימה את עצמה או מזימה את עצמה? ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
יחסי הודו–טנזניה

יחסי הודו–טנזניה הם היחסים הבינלאומיים בין הודו לטנזניה. 15,000 הודים ביקרו בטנזניה בשנת 2007. במאי 2011, ראש ממשלת הודו מאנמוהאן סינג קרא לשיתוף פעולה הדוק יותר עם טנזניה. הסחר בין הודו לטנזניה הסתכם ב-31 מיליארד דולר בשנים 2009–2010 והודו היא המשקיעה השנייה בגודלה בטנזניה. משנות ה-60 ועד שנות ה-80, לשתי המדינות היה חזון זהה של אנטי-גזענות ואנטי-קולוניאליזם. בנובמבר 1962, הודו פתחה נציבות עליונה בדאר א-סלאם וקונסוליה כללית בזנזיבר באוקטובר 1974. בשנים האחרונות, הקשרים בין המדינות התפתחו למערכת יחסים מודרנית ופרגמטית עם מעורבות כלכלית גדולה ומגוונת. הודו היא שותפת הסחר הגדולה ביותר של טנזניה ומקור מרכזי של מכונות ותרופות חיוניות. רבים ממפעלי העסקים העיקריים בטנזניה הם בבעלות חברים ממוצא הודי. ההודים מהווים את קהילת המהגרים הגדולה ביותר בטנזניה ותרומתם החיובית להתקדמות ולפיתוח של המדינה המארחת שלהם מוכרת ומוערכת היטב. שיתוף פעולה ידידותי, טכני, כלכלי ומדעי נחתם בשנת 1966. בשנת 1975 נחתם הסכם תרבות, ובשנת 2008 נחתם מזכר הבנות בנושא תיירות בין הודו לטנזניה. הפזורה ההודית הראשונה הגיעה לטנזניה זמן קצר לאחר מלחמת העולם הראשונה, כאשר חבר הלאומים עיצב את טנזניה כמדינת חסות בריטית. 40,000 הודים חיים בטנזניה, בעיקר בדאר א-סלאם, ארושה, דודומה, מורוגורו, מוואנזה, מביה וזנזיבר. הודו מחזיקה בטנזניה נציבות עליונה בדאר א-סלאם. טנזניה מחזיקה בהודו שגרירות בניו דלהי, המוסמכת גם לסרי לנקה, נפאל, בנגלדש ומיאנמר. מדיה וקבצים בנושא יחסי הודו–טנזניה בוויקישיתוף הנציבות העליונה של הודו בטנזניה נציגויות טנזניה בחו"ל
יחסי הודו – כף ורדה

יחסי הודו–כף ורדה הם היחסים הבינלאומיים הקיימים בין כף ורדה להודו. לאחר שכף ורדה הפכה למושבה פורטוגזית במאה ה-15, היא הפכה לנקודת מעבר חשובה לנתיבי מסחר מאירופה להודו ואוסטרליה. בשנת 1977 כוננו שתי המדינות יחסים דיפלומטיים. כף ורדה חתמה על הסכם המסגרת של ISA (International Solar Alliance) במרץ 2018. שליח מיוחד של ראש הממשלה (SEPM) ושר המדינה לפיתוח הכפר, סודארשן בהגאט ביקר בכף ורדה בספטמבר 2015 כדי להזמין באופן אישי את נשיא כף ורדה להשתתף בפסגת הפורום של הודו אפריקה (IAFS-III). משלחת מכף ורדה בראשות שר החוץ טולנטיני אראוז'ו ז'ורז'ה השתתפה ב-IAFS-III בין התאריכים 26–29 באוקטובר 2015. שר הכלכלה והתעסוקה של כף ורדה, ז'וזה דה סילבה גונסאלבס מלווה בז'וזה קוריה, יועץ משרד החוץ, השתתפו בכנס ה-12 של CII Eximbank שנערך בניו דלהי בין התאריכים 9–10 במרץ 2017. אולבו אוולינו גרסיה, שר האוצר של כף ורדה השתתף בפגישה השנתית ה-52 של AfDB בגנדהינגר במאי 2017. שר התעשייה, התעשייה והאנרגיה של כף ורדה, ד"ר אלכסנדר דיאס מונטירו, השתתף באספה הראשונה של ISA ו-2nd Re-Invest in Greater Noida‏ (3–5 בנובמבר 2018). ד"ר ז'וליו סזאר הרברט דוארטה לופס, שר המשנה לראש הממשלה לשילוב אזורי של כף ורדה השתתף בכנס CII-EXIM בנק הודו-מערב אפריקה באבוג'ה שבניגריה ב-8–9 באוקטובר 2018. הייצוא של הודו לכף ורדה מורכב בעיקר מתרופות, דגנים, חלקי רכב ורכיבים חשמליים. הודו מייבאת בעיקר ברזל ופלדה ושאר גרוטאות מתכת, בעיקר נחושת ואלומיניום. ב-3 במרץ 2017, שגרירות הודו ארגנה אירוע עסקי בשיתוף לשכת המסחר, התעשייה והשירותים של סוטאונטו (CCISS). ב-22 בפברואר 2018, שוב בשיתוף עם CCISS, שגרירות הודו ארגנה אירוע עסקי בהצטיינות בסמינר בפראיה. ב-17 בינואר 2019, השגרירות ארגנה אירוע עסקי במינדלו בשיתוף עם לשכת המסחר של ברלבנטו. הודו מיוצגת בכף ורדה באמצעות שגרירותה בדקר שבסנגל. כף ורדה מחזיקה בהודו קונסוליית כבוד בניו דלהי. מדיה וקבצים בנושא יחסי הודו – כף ורדה בוויקישיתוף יחסי הודו–כף ורדה באתר שגרירות הודו בסנגל "Welcome to Embassy of India,Dakar - Senegal". 2019-12-07. אורכב מ-המקור ב-2019-12-07. נבדק ב-2020-01-15. "Protocol Division, Ministry of External Affairs, Government of India". 2017-11-13. ארכיון מ-2017-11-13. נבדק ב-2020-01-15.
סביב לעולם

"סביב לעולם" הוא אלבום האולפן השני של הצמד המוזיקלי הישראלי אילן ואילנית. את האלבום הוציאה לאור בשנת 1968 חברת התקליטים "ישראפון". הוצאתו נחשבת לאבן דרך משמעותית בקריירת הצמד, כיוון ששיריו הצליחו לראשונה להיכנס למצעד הפזמונים השבועי של רשת ג'. נכללו בו רצועות בשפה הצרפתית, ספרדית, עברית, אנגלית, גרמנית ופורטוגזית. "הילדים של סיון" – נכתב והולחן על ידי דודו ברק וניסים שובל. זהו שיר המתמקד בילדי החודש סיוון. שמות הילדים לא מוזכרים בשיר, אם-כי מסופר כי כולם נולדו למזל תאומים ("במזל תאומים יבנו הילדים"). עלילתו מתרחשת בעונת הקיץ החמה ("בימים של חמה ושרב", "ילדים שעם קיץ נולדו"). "בעקבותייך" – נכתב והולחן על ידי אהוד מנור ונורית הירש. במרכז מילות השיר עומדת אישה, שמפגינה את חושניותה במספר דרכים שונות: קשירת סרטים בצבע כחול וורוד לגופה, שירת מזמורים, לגימת יין אדום, רקימת וילון ותלייתו בחלון ותפירת חולצה שקופה למחצה. תגובות הגברים באה בסיום כל בית. תחילה הם מתפעלים מיופייה ויוצאים מדעתם, אחר כך שורקים לה כשהיא הולכת ברחוב ולבסוף מביטים בה עד אין קץ. הפזמון מושר שלוש פעמים, והוא סובב סביב עונת האביב. על-אף שיצא ב-1968, החל מאפריל 1969 צעד שישה שבועות במצעד הפזמונים השבועי של רשת ג', ואף דורג במקום ה-14 בסוף אותה השנה. "כבר אחרי חצות" – נכתב והולחן על ידי עמוס אטינגר ונורית הירש. הוא עוסק בשעות הלילה המאוחרות, רגע לפני עלות השחר. הבתים מספרים על העיסוקים שעתידים לבוא בבוקר, כמו קריאת עיתון, ניקיון האתמול מן הרחובות וכיבוי אורות הירח והכוכבים. מילות השיר "הילדים של סיון", באתר שירונט מילות השיר "בעקבותייך", באתר שירונט בעקבותייך, פזמונט מילות השיר "כבר אחרי חצות", באתר שירונט
בעקבותייך

בעקבותייך הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1968 חברת התקליטים ישראפון, והוא נכלל כרצועה השביעית באלבום האולפן השני של הצמד "סביב לעולם" ובמיני-אלבום "בשנה הבאה". השיר נכתב והולחן על ידי אהוד מנור ונורית הירש. במרכז מילותיו עומדת אישה, שמפגינה את חושניותה במספר דרכים שונות: קשירת סרטים בצבע כחול וורוד לגופה, שירת מזמורים, לגימת יין אדום, רקימת וילון ותלייתו בחלון ותפירת חולצה שקופה למחצה. תגובות הגברים באה בסיום כל בית. תחילה הם מתפעלים מיופייה ויוצאים מדעתם, אחר כך שורקים לה כשהיא הולכת ברחוב ולבסוף מביטים בה עד אין קץ. הפזמון מושר שלוש פעמים, והוא סובב סביב עונת האביב. על-אף שיצא ב-1968, החל מאפריל 1969 צעד שישה שבועות במצעד הפזמונים השבועי של רשת ג', ואף דורג במקום ה-14 בסוף אותה השנה. מילות השיר "בעקבותייך", באתר שירונט בעקבותייך, באוסף המוזיקה הישראלית בעקבותייך, פזמונט
קרחון גרימלי

קרחון גרימלי או קרחון גרימליי (באנגלית: Grimley Glacier) הוא קרחון באזור חוף פאלייר של ארץ פאלמר בחצי האי האנטארקטי שבאנטארקטיקה. אורכו של קרחון גרימלי 28 קילומטרים. רוחבו של קרחון גרימלי 6 קילומטרים. קרחון גרימלי ממוקם 5.55 קילומטרים צפונית לקרחון סאנפיקס. קרחון גרימלי זורם לכיוון מזרח - צפון-מזרח ונשפך אל קרחון קייסי. אזור הקרחון צולם לראשונה מהאוויר ב-28 בספטמבר 1940 על ידי השירות האנטארקטי של ארצות הברית (United States Antarctic Program (בראשי תיבות:USARP)) וכן ב-22 בדצמבר 1947 האזור צולם מהאוויר על ידי משלחת רון לחקר אנטארקטיקה (Ronne Antarctic Research Expedition (בראשי תיבות: RARE). אזור הקרחון נסקר על הקרקע בדצמבר 1960, על ידי סקר שטחי חסות איי פוקלנד (Falkland Islands Dependencies Survey (בראשי תיבות: FIDS)). שמו של הקרחון ניתן לו על ידי הוועדה המייעצת לשמות אנטארקטיים של בריטניה. הוועדה קראה לקרחון על שם פיטר ה. גרימלי (Peter H. Grimley) שעבד בשנת 1960 עבור סקר שטחי חסות איי פו'לנד, והיה גאולוג בתחנת המחקר שהייתה באי הורסשו וכן בתחנת המחקר שהייתה באי סטונינגטון.
כבר אחרי חצות

"כבר אחרי חצות" הוא סינגל שהוקלט על ידי הצמד המוזיקלי אילן ואילנית. את השיר הוציאה לאור בשנת 1968 חברת התקליטים ישראפון, והוא נכלל כרצועה ה-12 והאחרונה באלבום האולפן השני של הצמד "סביב לעולם", וכרצועה השנייה במיני-אלבום "בוא ונשתגע בחולות". נכתב על ידי עמוס אטינגר והולחן על ידי נורית הירש. הוא עוסק בשעות הלילה המאוחרות, רגע לפני עלות השחר. הבתים מספרים על העיסוקים שעתידים לבוא בבוקר, כמו קריאת עיתון, ניקיון האתמול מן הרחובות וכיבוי אורות הירח והכוכבים, ובקשה להמתין איתם, על מנת לאפשר עוד רגע קט לאוהבים. ב-1 ביוני 1969, כשנה לאחר יציאתו, נכנס למצעד הפזמונים השבועי של גלי צה"ל. ב-27 ביולי עלה למקום הראשון, שם שהה שבוע אחד. אילנית הקליטה גרסת סולו משלה, שהופצה גם כן באופן מסחרי. ב-1971 הוציאה אילנית תקליטון ובו גרסה אנגלית לשיר (מילים: חנה בן-ארי), בשם "Midnight Has Come and Gone". בשנת 2005 הוציאה הזמרת דין דין אביב גרסת כיסוי לשיר, שהגיעה בשיאה למקום ה-14 במצעד השבועי של רשת ג'. "כבר אחרי חצות" באתר בית לזמר העברי כבר אחרי חצות, באוסף המוזיקה הישראלית מילות השיר "כבר אחרי חצות", באתר שירונט המצעד השבועי של גלי צה"ל, 1.6.1969, פזמונט המצעד השבועי של גלי צה"ל, 20.7.1969, פזמונט Midnight Has Come and Gone, בביצוע אילן ואילנית, וידאו קליפ של השיר באתר יוטיוב (אורך: 2:43), 23 בספטמבר 2020
Una Na

"Una Na" הוא שיר שהוקלט על ידי הזמרת והשחקנית הארגנטינאית לאלי. הזמרת כתבה את השיר יחד עם המלחין הקובני אנדי קליי ומפיקיו פיטר אקסלרד, לואיס בורגיו ונאנו נובלו, מחברת ההפקה 3musica. הוא יצא לאור ב-28 ביולי 2017, דרך סוני מיוזיק ארגנטינה, כסינגל הראשון מתוך אלבום האולפן השלישי שלה, Brava. במאי 2017, לאלי אישרה שהחלה לעבוד על האלבום החדש שלה וחשפה את השם של סינגל חדש בשם "Sin Enamoramos". לאחר מכן, ביולי של אותה שנה, פרסמה הזמרת סדרת סרטונים דרך אינסטגרם, והכריזה על ההוצאה של "Una Na", שהחליף את הסינגל שהוכרז בעבר כסינגל המוביל מתוך אלבום האולפן השלישי שלה. השיר נולד בג'אם סשן עם המפיק הקובני אנדי קליי במרץ 2017, כשקידמה את הסינגל הקודם שלה "Ego" במיאמי, פלורידה. "Una na" נכתב עם אספוסיטו, הזמר והיוצר הקובני אנדי קליי, והמפיקים פיטר אקסלרד, לואיס בורגיו וגוסטבו נובלו. הוא הופק, עובד והוקלט על ידי 3musica במיאמי. השיר ממזג פופ עם מקצבים אורבניים כדי להשיג צליל רענן ושונה. הזמרת הסבירה שהשיר מספר סיפור אהבה, בהתייחס למערכת היחסים שלה עם בן זוגה דאז והמפיק המוזיקלי סנטיאגו מוקורראה. השיר היה אמור להיקרא במקור "Una y Otra Vez, אך מאוחר יותר שונה ל"Una Na", תוך חזרה על שתי האותיות האחרונות של המילה "Una". לדברי הזמרת, זה הופך את השם למקורי יותר. בבימויו של חואן ריפארי, הקליפ עלה לאוויר ב-20 בספטמבר 2017 בחצות ב-Vevo. שעות לפני כן ניתן היה לראות סצנות מהקליפ על מסכי פרסום ברחבי בואנוס איירס, שהכריזו על יציאתו. הסרטון צולם בעמק קלצ'קיס במחוז סלטה, ארגנטינה. סרטון השיר "Una Na" באתר יוטיוב מריאנה אספוסיטו, אנדי קליי, פיטר אקסלרד, לואיס בורגיו, ננו נובלו Lali Espósito, mano a mano con Polino: "Con Santiago fue amor a primera vista", A24 (ב־) Lali revela el nombre de su nuevo single - Billboard | Billboard, ‏2017-07-24 (בספרדית) Clarín.com, Lali Espósito rompe fronteras: esta vez revolucionó Miami, Clarín, ‏2017-03-15 (בספרדית) Billboard Argentina, Billboard Argentina, Lali Esposito Talks Getting Noticed in ‘The Age of Song’: Interview, Billboard, ‏2017-08-18 (באנגלית אמריקאית) Ya podés escuchar ‘Una na’, lo nuevo de Lali Espósito - Billboard | Billboard, ‏2017-07-28 (בספרדית) Suzette Fernandez, Suzette Fernandez, Listen to Lali Esposito’s New Single “Una Na”, Luis Fonsi Honored in Cyprus & More: Latin Notas, Billboard, ‏2017-08-11 (באנגלית אמריקאית) Lali Espósito: "Muchos usan las redes como desahogo de sus frustraciones", infobae (ב־European Spanish) Lali Espósito estrenó su tema nuevo, “Una Na”: ¿dedicado a su novio?, LA NACION, ‏2017-07-28 (בספרדית) Kids Choice Awards Argentina 2017 ganadores, www.famavision.com (ב־) 10° edición de los premios Quiero: Lali, Tini y Sofía Reyes, nominadas - Billboard | Billboard, ‏2018-12-07 (בספרדית)
ניסים שובל

ניסים שובל (1941 בבולגריה – 1986 בישראל) היה מלחין, מנצח, פזמונאי ומעבד מוזיקלי ישראלי, ואביה של הזמרת גיתית שובל. שובל נולד ב-1941, בשלביה המתקדמים של מלחמת העולם השנייה והשואה, בבולגריה עם המופיליה. הוא נשלח יחד עם אחותו ואימו למחנה ריכוז ביוון. בגיל 5, לאחר תום המלחמה, עלה לישראל יחד עם משפחתו. לימים סיפר שכשהיה על ספינת המעפילים נהגו תושבי הארץ לספר לו על טעם התפוזים הישראליים. שובל, שדמיין את התפוז כפרי מלא בקצפת, נחל אכזבה גדולה כשטעם תפוז מר. הוא הגיע לקיבוץ שפיים, והחל לספר את סיפורו לבני הנוער בגילו. בשנה לא ידועה החל לעבוד ב"קול ישראל". בשנת 1968 הלחין עבור הצמד המוזיקלי אילן ואילנית את הסינגל "הילדים של סיון", שנכלל באלבומם השני, "סביב לעולם". כשנתיים לאחר מכן פורסם "שיהיה מחר" בביצוע אלכסנדרה. הוא הפך לאחד השירים המוכרים ביותר שלה, ואף הגיע בשיאו למקום ה-16 במצעד הפזמונים השבועי של רשת ג'. שובל המשיך לעבוד עם אלכסנדרה גם בהוצאת השיר "לאהוב אותך כרע", שהגיע בשיאו למקום ה-19 ברשת ג'. בשנת 1981 הלחין עבור עפרה חזה את השיר "העיר מדברת אליך" מתוך האלבום "בוא נדבר". הוא נפטר בהמשך השנה בגיל 45 בערך. ניסים שובל, באתר MusicBrainz (באנגלית) נסים שובל (1941-1986), דף שער בספרייה הלאומית אלבום מעוז החיים, ניסים שובל מנצח על התזמורת בחג ה-40 ניסים שובל ז"ל, בן 5, ממחנה ריכוז ביוון למוזיקה של "קול ישראל", ילדי השואה שיהיה מחר, פזמונט לאהוב אותך כרע, פזמונט
באצ'בוקוד

באצ'בוקוד (בהונגרית: Bácsbokod) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד לשואה הייתה בו קהילה יהודית. כמו יישובים רבים באירופה, גם בבאצ'בוקוד אוכלוסיית היישוב נמצאת בירידה. כך, בשנת 1990 חיו בכפר 3,157 תושבים ובשנת 2022 חיו בו רק 2,286 תושבים. יהודים חיו בעיירה במאה ה-19 ובמאה ה-20. יהודים רבים מהעיירה נרצחו במהלך שואת יהודי הונגריה. מדיה וקבצים בנושא באצ'בוקוד בוויקישיתוף אתר האינטרנט הרשמי של באצ'בוקוד (בהונגרית) נתוני הכפר באתר הלמ"ס ההונגרי תיעוד יהודי באצ'בוקוד שנרצחו בשואה מפקדי האוכלוסין של יהודי הונגריה, 1993
הקול האנושי

האם התכוונתם ל... קול אנושי – הקול שמפיק אדם כאשר הוא עושה שימוש במערכת הקול שלו הקול האנושי (מחזה) – מחזה משנת 1928 מאת ז'אן קוקטו הקול האנושי (אופרה) – אופרה משנת 1958 מאת פרנסיס פולנק, על פי מחזהו של קוקטו הקול האנושי (סרט) – סרט קצר משנת 2020 בבימויו של פדרו אלמודובר, עיבוד חופשי למחזהו של קוקטו
באצ'סלש

באצ'סלש (בהונגרית: Bácsszőlős) הוא כפר בנפת באצ'אלמאש שבמחוז באץ'-קישקון במרכז הונגריה. כמו יישובים רבים באירופה גם בבאצ'סלש אוכלוסיית הכפר נמצאת בירידה, כך, בשנת 1990 חיו בכפר 519 תושבים ובשנת 2022 חיים רק 337 תושבים. האזור מיושב מאות שנים והכפר קיבל עצמאות בשנת 1952. מדיה וקבצים בנושא באצ'סלש בוויקישיתוף אתר האינטרנט הרשמי של באצ'סלש (בהונגרית) נתוני הכפר באתר הלמ"ס ההונגרי ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.